Paprastasis vijūnas

Vijūnas (Misgurnus fossilis) – vijūninių (Cobitidae) šeimos žuvis.

Kūnas 25-30 cm ilgio, dėmėtas, išskyrus pilvinę dalį. Nugara rusvai gelsva ar rusva. Išilgai kūno šonų eina po plačią tamsią juostą, o virš ir žemiau jos – po siaurą juostelę. Pelekai taip pat dėmėti. Žvynai labai smulkūs. Šoninės linijos nesimato. Akys mažos. Galva maža. Žiotys apatinės, prie jų yra 5 poros ūsų. Maitinasi bestuburiais.

Dar neseniai vijūnas Lietuvoje buvo dažna žuvis, paplitusi ežeruose, upėse ir kūdrose. Šiuo metu jis sutinkamas retai, įrašytas į Lietuvos raudonąją knygą.

Nuorodos 
 Vijūno (Misgurnus fossilis) apsaugos planas (patvirtinta LR aplinkos ministro 2012 m. balandžio 27 d. įsakymu Nr. D1-362)

Vijūninės